Publication: Magyar Közlöny
Issue: MK-2010-197 (Year: 2010, Number: 197)
Era: contemporary
Section: 2. melléklet a 31/2010. (XII. 23.) NFM rendelethez
Paragraph Index: 2565

8. Különleges menet lebonyolítására vonatkozó engedély iránti kérelemhez két példányban mellékelni kell: 8.1. a vasúti jármû jellegtervét, 8.2. a vasúti jármûre vonatkozó 1. mellékletben felsorolt adatokat tartalmazó, a vasúti jármû üzembentartója, vagy feladója által kitöltött táblázatot, 8.3. a vasúti pálya, pályahálózat és tartozékai üzemeltetõjének nyilatkozatát arról, hogy a különleges menet lebonyolításához milyen mûszaki, személyi és forgalomtechnikai feltételekkel járul hozzá, 8.4. a különleges menet lebonyolításának részletes programját, 8.5. a különleges menet lebonyolításához szükséges, a vasúti pálya, pályahálózat és tartozékai üzemeltetõje által meghatározott feltételek teljesítésére végrehajtott, vagy betartandó intézkedések részletes ismertetését, 8.6. a különleges menet zavartalan lebonyolításához figyelembe veendõ óvórendszabályok ismertetését, 8.7. a különleges menet lebonyolításáért felelõs mûszaki vezetõ megnevezését, képzettségét, 8.8. a különleges menetet helyszínen irányító személy nevét, képzettségét, képesítését, 8.9. a különleges menet tényleges lebonyolításában részt vevõ személyek listáját; 8.10. az üzembentartó, vagy a feladó felelõsségvállaló nyilatkozatát arra vonatkozóan, hogy a különleges menet lebonyolítása során keletkezett valamennyi kárt harmadik fél számára megtéríti, vagy a vasúti jármûre vonatkozó kötelezõ felelõsségbiztosítási szerzõdés hiteles másolatát, vagy a biztosítási jogviszonyt igazoló, a biztosító társaság által kiállított hiteles dokumentumot.

Source: https://magyarkozlony.hu/hivatalos-lapok/8d3e60a013c919e795a8225b7f863469c2cbf88e/dokumentumok/6f7aeb9bc09c303eddb926cd21d9f66ad41e41ee/letoltes